ᱥᱮᱨᱵᱷᱟᱱᱴᱮᱥ ᱢᱤᱜᱩᱭᱮᱞ ᱰᱤ
ᱢᱤᱜᱩᱭᱮᱞ ᱰᱤ ᱥᱮᱨᱵᱷᱟᱱᱴᱮᱥ ᱥᱟᱵᱷᱮᱫᱨᱟ [᱑](/sərˈvæntiːz/;[᱒]Spanish: [miˈɣel de θerˈBantes saaˈBeðɾa]; ᱒᱙ ᱥᱮᱯᱴᱮᱢᱵᱚᱨ ᱑᱕᱔᱗ (ᱚᱱᱩᱢᱟᱱ) – ᱒᱓ ᱮᱯᱨᱤᱞ ᱑᱖᱑᱖ ᱫᱚ ᱥᱯᱟᱱᱤᱥ ᱚᱱᱚᱞᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱥᱯᱟᱱᱤᱥ ᱯᱟᱹᱨᱥᱤ ᱨᱤᱱ ᱡᱷᱚᱛᱚ ᱠᱷᱚᱱ ᱥᱮᱬᱟ ᱚᱱᱚᱞᱤᱭᱟᱹ ᱠᱟᱱ ᱛᱟᱦᱮᱸᱫ ᱟᱨ ᱫᱷᱟᱹᱨᱛᱤ ᱨᱤᱱᱤᱡ ᱜᱟᱹᱠᱩᱲ ᱱᱳᱵᱮᱞᱤᱥᱴ ᱢᱟᱬᱟᱝ ᱨᱤᱱᱤᱡ ᱢᱤᱫ ᱚᱱᱚᱞᱤᱭᱟᱹ ᱠᱟᱱᱟᱭ ᱾ ᱟᱡᱟᱜ ᱰᱳᱱ ᱠᱩᱼᱤᱠᱥᱳᱴ ᱵᱟᱭᱵᱮᱞ ᱛᱟᱭᱚᱢ ᱡᱷᱚᱛᱚ ᱠᱷᱚᱱ ᱡᱟᱹᱥᱛᱤ ᱯᱟᱹᱨᱥᱤ ᱛᱮ ᱚᱞ ᱦᱟᱠᱟᱱᱟ ᱾
ᱟᱡᱟᱜ ᱥᱮᱬᱟ ᱠᱟᱹᱢᱤ, ᱰᱳᱱ ᱠᱩᱼᱤᱠᱥᱳᱴ [᱓]ᱫᱚ ᱱᱟᱦᱟᱜ ᱡᱩᱜ ᱨᱮᱱᱟᱜ ᱯᱩᱭᱞᱩ ᱱᱳᱵᱮᱞ ᱠᱚ ᱥᱟᱵᱼᱟ ᱟᱨ ᱯᱟᱪᱮ ᱥᱟᱶᱦᱮᱫ ᱨᱮᱱᱟᱜ ᱠᱞᱟᱥᱤᱠ ᱠᱟᱱ ᱛᱟᱦᱮᱸᱫ , ᱯᱷᱤᱠᱥᱚᱱ ᱡᱟᱦᱟᱸ ᱛᱤᱱᱟᱜᱹ ᱚᱞ ᱦᱟᱠᱟᱱᱟ ᱱᱚᱣᱟ ᱱᱚᱵᱮᱞ ᱨᱮ ᱡᱷᱚᱛᱚ ᱠᱷᱚᱱ ᱱᱟᱯᱟᱭ ᱚᱞ ᱦᱟᱠᱟᱱ ᱢᱮᱱᱛᱮᱫ ᱠᱚ ᱢᱮᱱᱼᱟ ᱾ ᱟᱡᱟᱜ ᱥᱯᱟᱱᱤᱥ ᱯᱟᱹᱨᱤᱥ ᱪᱮᱛᱟᱱ ᱨᱮ ᱱᱩᱱᱟᱹᱜ ᱚᱨᱥᱚᱝ ᱡᱮ ᱥᱯᱟᱱᱤᱥ ᱯᱟᱹᱨᱥᱤ ᱦᱚᱸ ᱞᱟ ᱞᱤᱱᱜᱩᱣᱟ ᱰᱤ ᱥᱮᱨᱵᱷᱟᱱᱴᱮᱥ (" ᱥᱮᱨᱵᱷᱟᱱᱴᱮᱥ ᱼᱟ ᱯᱟᱹᱨᱥᱤ")ᱢᱮᱱᱛᱮ ᱦᱚᱸ ᱠᱚ ᱢᱮᱱᱼᱟ ᱾ ᱟᱡᱟᱜ ᱮᱞ ᱯᱨᱤᱱᱥᱤᱯᱤ ᱰᱮ ᱞᱚᱥ ᱤᱱᱜᱤᱱᱤᱭᱳᱥ ( ᱫᱚ ᱯᱨᱤᱱᱥ ᱚᱯᱷ ᱣᱤᱴᱥ ) ᱦᱚᱸ ᱚᱞ ᱩᱪᱟᱹᱲ ᱦᱟᱠᱟᱱᱛᱟᱭᱟ ᱾
᱑᱕᱖᱙ ᱨᱮ ᱠᱟᱥᱟᱭᱤᱞ ᱠᱷᱚᱱ ᱵᱚᱦᱲᱮ ᱠᱚ ᱩᱰᱩᱠ ᱠᱮᱫᱮᱭᱟ , ᱤᱱᱟᱹᱛᱟᱭᱚᱢ ᱟᱡ ᱨᱳᱢ ᱮ ᱪᱟᱞᱟᱣ ᱮᱱᱟ , ᱡᱟᱦᱟᱸᱨᱮ ᱟᱡ ᱠᱟᱨᱰᱤᱱᱟᱞ ᱤᱡ ᱪᱟᱢᱵᱚᱨ ᱥᱚᱦᱚᱫᱤᱭᱟᱹ ᱞᱮᱠᱟᱭ ᱠᱟᱹᱢᱤ ᱠᱮᱫᱼᱟ ᱾ ᱤᱱᱟᱹ ᱛᱟᱭᱚᱢ ᱟᱡ ᱥᱯᱟᱱᱤᱥ ᱱᱟᱵᱷᱤ ᱞᱟᱹᱰᱷᱟᱹᱭ ᱨᱮᱡᱢᱮᱱᱴ ᱨᱮ ᱯᱷᱟᱹᱫ ᱞᱮᱠᱟᱛᱮ ᱵᱟᱪᱷᱚᱱ ᱮᱱᱟᱭ , ᱑᱕᱗᱕ ᱨᱮ ᱟᱡ ᱵᱟᱨᱵᱟᱨᱤ ᱫᱳᱨᱭᱟ ᱰᱟᱠᱟᱛ ᱴᱷᱮᱫ ᱚᱰᱜᱟ ᱦᱚᱪᱚᱮᱱ ᱫᱷᱟᱹᱵᱤᱡ ᱚᱱᱟᱨᱮ ᱛᱟᱦᱮᱸ ᱞᱮᱱᱟᱭ ᱾ ᱢᱚᱬᱮ ᱥᱮᱨᱢᱟ ᱫᱷᱟᱹᱵᱤ ᱟᱡ ᱩᱠᱩ ᱨᱮᱠᱚ ᱫᱚᱦᱚ ᱞᱮᱫᱮ ᱛᱟᱦᱮᱸᱫ ,ᱟᱠᱚ ᱚᱲᱟᱜ ᱦᱚᱲ ᱟᱨ ᱴᱨᱤᱱᱤᱴᱟᱨᱤᱭᱟᱱ (ᱢᱤᱫ ᱠᱟᱛᱷᱳᱞᱤᱠ ᱫᱷᱚᱨᱚᱢ ᱦᱩᱠᱩᱢ)ᱜᱚᱱᱝ ᱮᱢ ᱠᱟᱛᱮᱫ ᱠᱚ ᱨᱟᱲᱟ ᱫᱩᱜ ᱟᱹᱜᱩ ᱠᱮᱫᱮᱭᱟ ᱟᱨ ᱟᱡᱟᱜ ᱢᱟᱰᱨᱤᱰ ᱨᱮᱱᱟᱜ ᱚᱲᱟᱜ ᱛᱮ ᱦᱮᱡ ᱮᱱᱟᱭ ᱾
᱑᱕᱘᱕ ᱨᱮ ᱥᱮᱨᱵᱷᱟᱱᱴᱮᱥ ᱞᱟ ᱜᱟᱞᱟᱴᱤ ᱧᱩᱛᱩᱢ ᱟᱱ ᱢᱤᱫ ᱯᱟᱥᱴᱳᱨᱟᱞ ᱱᱚᱵᱮᱞ ᱮ ᱯᱟᱨᱥᱟᱞ ᱠᱮᱫᱼᱟ ᱾ ᱛᱤᱱᱟᱜᱹᱫᱤᱱ ᱥᱯᱟᱱᱤᱥ ᱞᱟᱹᱰᱷᱟᱹᱭ ᱨᱤᱱᱤᱡ ᱠᱤᱨᱤᱧ ᱮᱡᱮᱱᱴ ᱮ ᱛᱟᱦᱮᱸᱞᱮᱱᱟ ᱚᱱᱟ ᱛᱟᱭᱚᱢ ᱛᱟᱭᱚᱢ ᱥᱚᱨᱠᱟᱨ ᱞᱟᱹᱜᱤᱫ ᱠᱷᱟᱡᱱᱟ ᱟᱫᱟᱭ ᱠᱟᱹᱢᱤ ᱨᱮ ᱵᱟᱦᱟᱞ ᱞᱮᱱ ᱛᱟᱦᱮᱸᱫ ᱾ ᱑᱕᱙᱗ ᱨᱮ ᱟᱡᱟᱜ ᱦᱤᱥᱟᱹᱵ ᱵᱟᱝ ᱯᱚᱨᱛᱟᱲ ᱞᱮᱱ ᱠᱷᱟᱹᱛᱤᱨ ᱯᱮ ᱥᱮᱨᱢᱟ ᱞᱟᱹᱜᱤᱫ ᱥᱮᱵᱷᱤᱞᱤ ᱨᱮᱱᱟᱜ ᱠᱨᱟᱣᱩᱱ ᱡᱤᱦᱚᱞ ᱨᱮᱠᱚ ᱫᱚᱦᱚ ᱠᱮᱫᱮᱭᱟ ᱾
᱑᱖᱐᱕ ᱨᱮ ᱥᱮᱨᱵᱷᱟᱱᱴᱮᱥ ᱵᱷᱟᱞᱚᱰᱳᱞᱤᱰ ᱨᱮ ᱛᱟᱦᱮᱸᱠᱟᱱᱟᱭ ᱡᱚᱠᱷᱳᱱ ᱟᱡᱟᱜ ᱰᱳᱱ ᱠᱩᱼᱤᱠᱥᱳᱴ ᱟᱜ ᱫᱚᱥᱟᱨ ᱥᱟᱯᱲᱟᱣ ᱢᱟᱰᱨᱤᱰ ᱨᱮ ᱯᱟᱨᱥᱟᱞᱼᱚᱜ ᱠᱟᱱ ᱛᱟᱦᱮᱸᱫ ᱾ ᱑᱖᱐᱗ ᱠᱷᱚᱱ ᱟᱡ ᱢᱟᱰᱨᱤᱰ ᱨᱮ ᱟᱡᱟᱜ ᱜᱩᱡᱩᱜ ᱵᱷᱩᱨ ᱮ ᱛᱟᱦᱮᱸ ᱮᱱᱟ ᱟᱨ ᱮ ᱠᱟᱹᱢᱤ ᱠᱮᱫᱼᱟ ᱾ ᱡᱤᱭᱚᱱ ᱨᱮᱱᱟᱜ ᱢᱩᱪᱟᱹᱫ ᱙ ᱥᱮᱨᱢᱟ ᱟᱡ ᱠᱮᱴᱮᱡ ᱚᱱᱚᱞᱤᱭᱟᱹ ᱞᱮᱠᱟᱛᱮ ᱡᱤᱭᱚᱱ ᱮ ᱨᱚᱯᱷᱟ ᱞᱮᱫᱼᱟ, ᱤᱱᱟᱹ ᱵᱷᱤᱛᱨᱤ ᱨᱮ ᱟᱡ ᱑᱖᱑᱓ ᱥᱟᱞ ᱨᱮ ᱱᱳᱵᱷᱮᱞᱟᱥ ᱮᱡᱮᱢᱯᱞᱟᱨᱥ,᱑᱖᱑᱔ ᱥᱟᱞ ᱨᱮ ᱵᱷᱤᱭᱟᱡᱮ ᱯᱟᱨᱱᱟᱥᱳ, ᱳᱠᱳ ᱪᱚᱢᱮᱰᱤᱭᱟ ᱣᱟᱭ ᱳᱠᱳ ᱮᱱᱴᱨᱮᱢᱮᱥᱮᱥ ᱟᱨ᱑᱖᱑᱕ ᱨᱮ ᱰᱳᱱ ᱠᱩᱼᱤᱠᱥᱳᱴ ᱦᱟᱜ ᱫᱳᱥᱟᱨ ᱥᱟᱯᱲᱟᱣ ᱮ ᱯᱟᱨᱥᱟᱞ ᱞᱮᱫᱼᱟ ᱾ ᱟᱡᱟᱜ ᱢᱩᱪᱟᱹᱫ ᱚᱞ ᱞᱚᱥ ᱴᱨᱟᱵᱟᱡᱚᱥ ᱰᱮ ᱯᱮᱨᱥᱤᱞᱮᱥ ᱣᱟᱭ ᱥᱤᱜᱤᱥᱢᱩᱱᱰᱟ ᱟᱡᱟᱜ ᱜᱩᱡᱩᱜ ᱛᱟᱭᱚᱢ ᱑᱖᱑᱗ ᱨᱮ ᱯᱟᱨᱥᱟᱞ ᱞᱮᱱᱟ
ᱜᱩᱡᱩᱜᱥᱟᱯᱲᱟᱣ
᱒᱒ ᱮᱯᱨᱤᱞ ᱑᱖᱑᱖ ᱟᱡ ᱢᱟᱰᱨᱤᱰ ᱨᱮ ᱵᱚᱸᱜᱟ ᱮᱱᱟᱭ , ᱟᱨ ᱫᱳᱥᱟᱨ ᱦᱤᱞᱚᱜ ᱠᱚ ᱵᱟᱭ ᱠᱮᱫᱮᱭᱟ ᱾ ᱰᱟᱠᱛᱳᱨ ᱟᱱᱴᱳᱱᱤᱭᱚ ᱞᱳᱯᱮᱡ ᱟᱞᱳᱱᱥᱳ ᱢᱮᱱ ᱞᱮᱠᱟᱛᱮ ᱰᱟᱭᱵᱮᱴᱤᱥᱼ᱒ ᱞᱤᱵᱷᱚᱨ ᱨᱮᱱᱟᱜ ᱞᱤᱪᱟᱹᱲ ᱤᱫᱤ ᱛᱮ ᱜᱚᱡ ᱮᱱᱟᱭ ᱾
ᱵᱟᱦᱨᱮ ᱡᱚᱱᱚᱲᱥᱟᱯᱲᱟᱣ
- Biblioteca Virtual Miguel de Cervantes Spanish web site with multiple Cervantes links and audio of whole of Don Quixote
- Famous Hispanics
- The Cervantes Project with biographies and chronology
- Information about Miguel de Cervantes
- Cervantine Collection of the Biblioteca de Catalunya
- Miguel de Cervantes (1547–1616): Life and Portrait The Cervantes Project.Jean Canavaggio
- Cervantes' Birthplace Museum
- Miguel de Cervantes Collection From the Rare Book and Special Collection Division at the Library of Congress
- Cervantes' short biography in Spanish
- Cervantes' chatbot in Spanish
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn grn_Latn eng_Latn srd_Latn eng_Latn eng_Latn eng_Latn eng_Latn